**Likumprojekta „Grozījumi Finanšu instrumentu tirgus likumā” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Līdz ar finanšu tehnoloģiju straujās attīstības radītajām iespējām, strauji pieaug alternatīvo finanšu pakalpojumu klāsts. Lai reaģētu uz jaunajām tendencēm un apstākļiem un vienlaikus veicinātu alternatīva finansējuma pieejamību, ņemot vērā jaunākās finanšu tehnoloģiju piedāvātās iespējas, Eiropas Parlaments un Padome 2020. gada 7. oktobrī pieņēma regulu Nr. 2020/1503 par Eiropas kolektīvās finansēšanas pakalpojumu sniedzējiem uzņēmējdarbībai un ar ko groza Regulu (ES) 2017/1129 un Direktīvu (ES) 2019/1937 (turpmāk – Regula Nr. 2020/1503).Likumprojekts "Grozījumi Finanšu instrumentu tirgus likumā" (turpmāk – likumprojekts) izstrādāts, lai nodrošinātu tiesisko noteiktību attiecībā uz personām un darbībām, kas ietilpst Regulas Nr. 2020/1503) darbības jomā, un lai novērstu situāciju, kurā vienai un tai pašai darbībai ir nepieciešamas vairākas atļaujas juridiskām personām, kurām piešķirta atļauja kā kolektīvās finansēšanas pakalpojumu sniedzējam atbilstoši Regulai Nr. 2020/1503. Likumprojekts "Grozījumi Finanšu instrumentu tirgus likumā" spēkā stāsies reizē ar likumprojektu "Kolektīvās finansēšanas pakalpojumu likums", bet ne vēlāk kā līdz 2021.gada 10.novembrim, kad tiek piemērota Regula Nr. 2020/1503. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai nodrošinātu Eiropas Parlamenta un Padomes 2020. gada 7. oktobra direktīvas Nr. 2020/1504, ar ko groza direktīvu 2014/65/ES par finanšu instrumentu tirgiem, pārņemšanu tiesisko noteiktību attiecībā uz Regulas Nr. 2020/1503 darbības jomu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd izaicinājums finanšu sektora tālākai attīstībai ir straujā tehnoloģiju attīstība, kas var pārvirzīt finanšu pakalpojumu sniedzējus no tradicionālajiem pakalpojumu sniedzējiem uz jauniem finanšu pakalpojumu sniedzējiem finanšu pakalpojumu nozarē, kā arī ļauj tradicionālo finanšu pakalpojumu sniedzējiem ieviest jaunus inovatīvus pakalpojumus. Mainīgajos apstākļos finanšu sektoram jāspēj sekmīgi pielāgoties mainīgajai ārējai videi, konkurences radītajiem izaicinājumiem, lai turpinātu attīstīties un sniegt savu ieguldījumu ilgtspējīgas tautsaimniecības attīstības veicināšanai.Kolektīvā finansēšana ir arvien vairāk izplatīts alternatīva finansējuma veids jaunuzņēmumiem un maziem un vidējiem uzņēmumiem (turpmāk - MVU), kas parasti paļaujas uz nelieliem ieguldījumiem. Kolektīvā finansēšana ir arvien nozīmīgāka starpniecība, kad kolektīvās finansēšanas pakalpojumu sniedzējs, pašam neuzņemoties nekādas saistības pret klientiem, vada sabiedrībai pieejamu digitālu platformu, lai sapārotu potenciālos ieguldītājus vai aizdevējus ar uzņēmumiem, kas meklē finansējumu, vai sekmētu šādu sapārošanu. Šāds finansējums varētu izpausties kā aizdevumi vai pārvedamu vērtspapīru vai citu kolektīvās finansēšanas vajadzībām atļautu instrumentu iegāde.Regulā Nr. 2020/1503 ir paredzētas vienotas, samērīgas un tieši piemērojamas prasības kolektīvās finansēšanas pakalpojumu sniegšanai, kolektīvās finansēšanas pakalpojumu sniedzēju organizācijai, atļauju piešķiršanai un uzraudzībai, kolektīvās finansēšanas platformu darbībai, kā arī pārredzamībai un tirgvedības paziņojumiem saistībā ar kolektīvās finansēšanas pakalpojumu sniegšanu Eiropas Savienībā.Lai nodrošinātu tiesisko noteiktību attiecībā uz personām un darbībām, kas ietilpst attiecīgi Regulas Nr. 2020/1503 un Eiropas Parlamenta un Padomes Direktīvas 2014/65/ES par finanšu instrumentu tirgiem, kas Latvijā pārņemta ar Finanšu instrument tirgus likumu, darbības jomā, un lai novērstu situāciju, kurā vienai un tai pašai darbībai ir nepieciešamas vairākas atļaujas, juridiskās personas, kurām piešķirta atļauja kā kolektīvās finansēšanas pakalpojumu sniedzējiem saskaņā ar Regulu Nr. 2020/1503, būtu jāizslēdz no Direktīvas 2014/65/ES darbības jomas. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Finanšu un kapitāla tirgus komisija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu tirgus dalībnieki, mājsaimniecības un komersanti (īpaši jaunizveidoti, kā arī mazi, bet strauji augoši uzņēmumi novatoriskās nozarēs), kā arī potenciālās kapitālsabiedrības, kas ir plānojušas sniegt kolektīvās finansēšanas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojektu ir plānots novērstu situāciju, kurā vienai un tai pašai darbībai ir nepieciešamas vairākas atļaujas, tāpēc juridiskās personas, kurām piešķirta atļauja kā kolektīvās finansēšanas pakalpojumu sniedzējiem saskaņā ar Regulu Nr. 2020/1503, tiek izslēgtas no Direktīvas 2014/65/ES (pārņemta Finanšu instrumentu tirgus likumā) darbības jomas. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar likumprojektu ir sagatavoti šādi likumprojekti:- likumprojekts“ Kolektīvās finansēšanas pakalpojumu likums”; - likumprojekts “Grozījumi Finanšu un kapitāla tirgus komisijas likumā” (iesniegts Saeimā 2019.gada 4.aprīlī, Nr. 300/Lp13);Visi minētie likumprojekti ir virzāmi vienotā paketē nepieciešamā regulējuma nodrošināšanai. |
| 2. | Atbildīgā institūcija | Finanšu ministrija, Finanšu un kapitāla tirgus komisija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2020. gada 7. oktobra direktīvas Nr. 2020/1504, ar ko groza direktīvu 2014/65/ES par finanšu instrumentu tirgiem ieviešana līdz 2021.gada 10.novembrim. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2020. gada 7. oktobra direktīvas Nr. 2020/1504, ar ko groza direktīvu 2014/65/ES par finanšu instrument tirgiem  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas Nr. 2020/1504 1.pants | Likumprojekta 1.pants (likuma 101.panta pirmās daļas 17.punkts). | Tiek pārņemts pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Likumprojektā nav paredzēts ieviest stingrākas prasības kā tas ir noteikts Direktīvas Nr. 2020/1504 1.pantā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī ievietojot to bezmaksas normatīvo aktu datu bāzē www.likumi.lv.Likums tiks ievietots arī Finanšu un kapitāla tirgus komisijas mājaslapā. |
| 2. | Sabiedrības līdzdalība projekta izstrādē | Ņemot vērā, ka Regula Nr. 2020/1503 un Direktīva Nr. 2020/1504 tika publicētas Eiropas Savienības Oficiālajā Vēstnesī 2020.gada 20.oktobrī, nosakot Direktīvas Nr.2020/1504 ieviešanas un Regulas Nr. 2020/1503 piemērošanas termiņu 2021.gada 10.novembris, tad sabiedrības līdzdalība projekta izstrādē tiks nodrošināta nosūtot Latvijas finanšu nozares asociācijai un Latvijas Alternatīvo finanšu pakalpojumu asociācijas atzinuma sniegšanai. Likumprojekts tika saskaņots ar iesaistītajam ministrijām un nevalstiskajām organizācijām, izskatot un izvērtējot to izteiktos iebildumus un priekšlikumus par likumprojektu. |
| 3. | Sabiedrības līdzdalības rezultāti | Likumprojekta izstrādes laikā nav notikušas konsultācijas. Pēc atzinumu saņemšanas no nevalstiskajām organizācijām tiks papildināta šī anotācijas sadaļa, lai norādītu sabiedrības pārstāvju atbalsta pakāpi projektam, kā arī būtiskākos priekšlikumus par projektu.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu un kapitāla tirgus komisija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija.  |
| 3. | Cita informācija | Nav |

Finanšu ministrs J. Reirs

Šķibele 67-083-886

Egita.Skibele@fm.gov.lv